EkBass/fiwiki-20250220-pages-articles huggingface dataset:
Jeff Zatkoff

Jeff Zatkoff (s. 9. kesäkuuta 1987 Detroit, Michigan, Yhdysvallat) on yhdysvaltalainen jääkiekkomaalivahti, joka pelaa Saksan DEL-liigajoukkue Straubing Tigerssa. == Ura == Los Angeles Kings varasi Zatkoffin vuoden 2006 varaustilaisuudessa kolmannella kierroksella numerolla 74. 10\. huhtikuuta 2008 Zatkoff teki Kingsin kanssa kolmivuotisen tulokassopimuksen. Ammattilaistasolla hän debytoi Ontario Reignin paidassa pelaten joukkueessa kaudella 2008–2009 37 ottelua. Vuodet 2008–2012 hän pelasi Kingsin AHL:ssä pelaavassa farmiseura Manchester Monarchsissa. 1\. heinäkuuta 2012 Zatkoff teki Pittsburgh Penguinsin kanssa kaksivuotisen sopimuksen. 28\. maaliskuuta 2013 hänet kutsuttiin AHL:stä Tomas Vokounin kakkosmaalivahdiksi Marc-Andre Fleuryn loukkaannuttua. Hän ei kuitenkaan vielä saanut ensimmäistä NHL-peliä tililleen. AHL:n puolella Zatkoff sekä hänen joukkuetoverinsa Brad Thiessen palkittiin Harry "Hap" Holmes Memorial Awardilla kauden 2012–2013 päätteeksi. Palkinto annetaan vähintään 25 ottelua pelanneelle maalivahdille, jonka joukkue on päästänyt vähiten maaleja. Zatkoffin oli tarkoitus aloittaa kausi 2013–2014 AHL:ssä, mutta Tomas Vokounin loukkaannuttua hän aloittikin Marc- Andre Fleuryn kakkosmaalivahtina. 11. lokakuuta 2013 hän teki NHL-debyyttinsä torjumalla 24 laukausta 6–3 -tappiossa Florida Panthersia vastaan. Ensimmäisen voittonsa hän otti torjumalla nollapelin Columbus Blue Jacketsia vastaan 2. marraskuuta 2013. Kesällä 2016 Zatkoff myytiin takaisin Los Angeles Kingsiin. == Lähteet == * * * === Viitteet === == Aiheesta muualla == Luokka:Yhdysvaltalaiset jääkiekkomaalivahdit Luokka:Los Angeles Kingsin varaamat pelaajat Luokka:Vuonna 1987 syntyneet Luokka:Elävät henkilöt
Ladislav Fuks

Ladislav Fuks (24. syyskuuta 1923 Praha, Tšekkoslovakia – 19. elokuuta 1994 Praha, TšekkiFuks, Ladislav, Biography.hiu.cas.cz, viitattu 4.4.2021) oli tšekkiläinen kirjailija. Fuks opiskeli Kaarlen yliopistossa filosofiaa, psykologiaa ja taidehistoriaa ja sai 1949 tohtorin arvon. Hän työskenteli vuodesta 1959 alkaen kansallisgalleriassa. 1960-luvulla hän ryhtyi päätoimiseksi kirjailijaksi ja sai 1963 ilmestyneellä esikoisteoksellaan Herra Theodor Mundstock (Pan Theodor Mundstock) paljon huomiota. Seuraavana vuonna ilmestyi novellikokoelma Mí černovlasí bratři. Hänen 1970-luvun teoksistaan jotkut ovat voimakkaasti aikaansa sidoksissa, esimerkiksi Návrat z žitného pole. Hän sai jonkin verran kansainvälistä huomiota mutta oli viimeisinä vuosinaan kuitenkin yksinäinen. Fuks kirjoitti psykologisia romaaneja ja novelleja. Esikoisromaanissa Herra Theodor Mundstock päähenkilönä on vanha juutalaismies, jonka kohtaloa miehitettyssä Prahassa hän kuvaa. ==Suomennettu teos== * Herra Theodor Mundstock (Pan Theodor Mundstock), suom. Kirsti Siraste. Tammi, 1970. Sarja: Keltainen kirjasto; 101 == Lähteet == Luokka:Tšekkiläiset kirjailijat Luokka:Vuonna 1923 syntyneet Luokka:Vuonna 1994 kuolleet
Kirkonsalmen silta

Kirkonsalmen silta on Naantalin Merimaskussa sijaitseva maantiesilta, joka yhdistää Otavan saaren mantereeseen. Sillalla kulkee yhdystie 1930 Maskuun ja Velkualle. Sillan kokonaispituus on 273 metriä ja suurin jänneväli 75 metriä. Siltakannen leveys on 11,5 metriäKirkonsalmi Bridge, Structurae, International Database for Civil and Structural Engineering. Viitattu 13.5.2014. ja alituskorkeus 16 metriä.Naantali 2014 Aurinkokaupunki, Naantalin kaupunki, sivu 29. Viitattu 17.5.2014. Sillan pääsuunnittelijana toimi Ramboll Finlandin Ilkka Vilonen. Sillat: Suunnittelutoimistojen referenssikohteita , Tiehallinto. Viitattu 13.5.2014. Silta valmistui 2002 ja korvasi Kirkonsalmen ylittäneen lossiyhteyden. == Lähteet == Luokka:Naantalin sillat Luokka:Suomen tieliikennesillat
Urmas Puhkan

Urmas Puhkan (s. 20. helmikuuta 1967 Nadalama) on virolainen keraamikko, joka tekee pienoisveistoksia keramiikasta. Puhkan valmistui vuonna 1992 Viron taideakatemiasta. Seuraavana vuonna hän perusti Asuurkeraamika-studion. Vuodesta 2000 Puhkan on toiminut taideakatemian keramiikan osaston johtajana. ==Aiheesta muualla== *Esittely Asuurkeraamika-studion sivustolla *Esittely Viron keraamikkoliiton sivustolla Luokka:Virolaiset taiteilijat Luokka:Keramiikkataiteilijat Luokka:Vuonna 1967 syntyneet Luokka:Elävät henkilöt
Jonkeri

Jonkeri on keskikokoinen järvi Vuoksen päävesistössä Kuhmon kaakkoiskulmassa. Se on sokkeloinen järvi, jonka suurimpia saaria ovat Uittosaari, Lammassaari, Kalmosaari ja Kontusaari. Järven vedet laskevat Lieksan suuntaan Jongunjokea pitkin. Se on suosittu melontareitti.Melontaretkeily Kuhmossa. Kuhmon kaupunki. Viitattu 17.5.2014. ==Historiallisia paikkoja järven alueella== Pyykönniemen Kirkkoniemessä on kolmisenkymmentä kiviröykkiötä. Niistä noin on 20 matalaa, pelkistä kivistä tehtyä, läpimitaltaan alle kaksi metristä kiviröykkiötä sekä seitsemän tai kahdeksan hieman suurempaa maansekaista kivirauniota. Suuremmat ovat uunien jäännöksiä, pienemmät lienevät viljelyröykkiöitä. Jonkerinjärvessä on myös kaksi hautasaarina pidettyä Kalmosaarta: toinen niemen länsipuolella, toinen itäpuolella. Niihin liittyy perimätieto, jonka mukaan toinen saarista on ollut papiston, toinen tavallisen väen hautapaikka. Järven pohjoisrannalla on Jonkerin kiveksi sanottu paasi. Ilmeisesti Jonkerin kivi tuli valtakunnanrajan merkiksi vuoden 1617 Stolbovan rauhan rajaa maastoon merkittäessä. Sen jälkeen raja säilyi tällä kohdalla muuttumattomana yli 200 vuotta.Kuhmon muinaismuistokohteet. Viitattu 18.5.2014. ==Lähteet== ==Aiheesta muualla== *Kylä rajan kainalossa : Jonkerin kyläkirja. Kuhmo : Jonkerin kyläseura, 2015. ISBN 978-952-93-5632-4. Luokka:Kuhmon järvet Luokka:Melontapaikat ja -reitit Luokka:Pielisen reitin valuma-alue
Odotustila

Odotustila on sisätila, jossa ihmisten on tarkoitus viettää aikaa odottaessaan pääsyä johonkin toiseen tilaan. Esimerkiksi lääkärin vastaanotoilla on yleensä odotushuone, jossa potilaat voivat odottaa omaa vuoroaan. Rautatieasemilla ja lentokentillä taas on suuria odotussaleja, joissa matkustajat voivat odottaa junansa tai lentokoneensa saapumista. ==Aiheesta muualla== Luokka:Tilat
James Kwesi Appiah

James Kwesi Appiah (s. 30. kesäkuuta 1960) tunnetaan myös nimellä Akwasi Appiah, on ghanalainen pelaajauransa jo päättänyt jalkapallopuolustaja ja nykyinen valmentaja. Hän valmensi vuodet 2012–2014 Ghanan jalkapallomaajoukkuetta. Koko peliuransa vasempana laitapuolustajana pelannut Appiah edusti Asante Kotokoa. Hän pelasi seurassa vuodesta 1983 vuoteen 1993. Hän pelasi myös Ghanan maajoukkueessa saavuttaen Afrikan-mestaruuskisoissa hopeaa vuonna 1992. Valmentajauransa alussa Appiah sai valmennusta Manchester Cityltä ja Liverpool FC:ltä. Hänet valittiin yllättäen Ghanan valmentajaksi huhtikuussa 2012 Goran Stevanovićin seuraajaksi. Ghana selviytyi 2014 MM- kisoihin ja Appiahista tuli ensimmäinen tummaihoinen afrikkalaisvalmentaja MM- kisoissa. Huonosti sujuneiden MM-kisojen jälkeen Appiah sai potkut ja hänen tilalleen tuli Avram Grant. == Aiheesta muualla == * http://www.transfermarkt.co.uk/en/kwesi- appiah/aufeinenblick/trainer_16510.html Luokka:Ghanalaiset jalkapalloilijat Luokka:Vuonna 1960 syntyneet Luokka:Elävät henkilöt
Crazy Something Normal

Crazy Something Normal on norjalaisyhtye Donkeyboyn kappale heidän tulevalta kolmannelta studioalbumiltaan. Sen julkaisi Warner Music albumin toisena singlenä 24. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa 2. huhtikuuta 2014. Videolla Donkeyboyn jäsenet yrittävät nukenkokoisina henkilöinä selviytyä elävien spraymaalipurkkien hyökkäykseltä. Toisin kuin albumin ensimmäinen single, "Crazy Something Normal" pääsi kotimaassaan listoille, sillä Norjan singlelistalla se on toistaiseksi päässyt parhaimmillaan 13. sijalle. Sen lisäksi kappale on päässyt Suomen virallisen radiolistan 3. sijalle. ==Kappalelista== Digitaalinen lataus # "Crazy Something Normal" - 3:39 ==Listasijoitukset== Lista Sijoitus Norja (VG-lista) 13 Suomi (Suomen virallinen radiolista) 3 ==Lähteet== Luokka:Vuoden 2014 kappaleet Luokka:Donkeyboyn kappaleet
Billy Blanks

Billy Wayne Blanks (s. 1. syyskuuta 1955 Erie, Pennsylvania) on yhdysvaltalainen näyttelijä, fitness ohjaaja ja entinen karateka. Hänet tunnetaan 1990-luvun kamppailuelokuvista, sekä Tae Bo kunto-ohjelman luojana.Blanks' life not letter perfect CNN 26.11.2002 Viitattu 17.5.2014 Blanksillä on 8. danin musta vyö taekwondossa.On top of the World Inside Kung- Fu Magazine Viitattu 17.5.2014 ==Lähteet== == Aiheesta muualla == Luokka:Yhdysvaltalaiset karatekat Luokka:Yhdysvaltalaiset elokuvanäyttelijät Luokka:Vuonna 1955 syntyneet Luokka:Elävät henkilöt
Jañaözen

Jañaözen () eli Žanaozen () on kaupunki Mañğıstawin alueella Kazakstanissa. Se sijaitsee 150 kilometriä alueen pääkaupungista Aqtawista kaakkoon. Kaupungissa on 103 600 asukasta (vuonna 2013). Paikkakunta on perustettu vuonna 1968 suuren öljyesiintymän hyödyntämisen yhteydessä. Siellä toimii öljy- ja maakaasuteollisuutta. Kaupungista on rautatieyhteys Aqtawiin. ==Lähteet== Luokka:Kazakstanin kaupungit
Calling Time

Calling Time on ruotsalaisen Basshunterin seitsemäs, vuonna 2013 julkaistu albumi. Kappaleen ”Fest i hela huset” Basshunter äänitti Ruotsin Big Brother -asukkaiden kanssa. ==Kappalelista== # # # # # # # # # # # # # # # # # # ==Listasijoitukset== Lista Korkein sijoitus Yhdysvallat (Dance/Electronic Albums) 25 ==Lähteet== == Aiheesta muualla == * Viralliset sivut Luokka:Vuoden 2013 albumit Luokka:Basshunterin albumit
Fort-Şevçenko

Fort-Şevçenko eli Fort-Ševtšenko (kazakiksi ja ) on kaupunki Mañğıstawin alueella Kazakstanissa. Se sijaitsee Tüpqarağanin niemimaalla Kaspianmeren rannalla.Kazahstan, s. 336–337. Kaupungissa on 5 100 asukasta (vuonna 2012). Paikkakunta on saanut alkunsa vuonna 1846 perustetusta Novopetrovskojen linnoituksesta, joka vuonna 1857 nimettiin Fort-Aleksandrovskiksi. Vuonna 1939 kaupunki sai nimen Fort-Ševtšenko siellä vuosina 1850–1857 karkotuksessa oleskelleen Taras Ševtšenkon muistoksi. Fort-Şevçenkossa on merisatama. Siellä toimii kalatehdas. Lähistöllä harjoitetaan kuorisoran tuotantoa. Kaupungissa on kotiseutumuseo ja Taras Ševtšenkon museo.Kazahstan, s. 337. ==Lähteet== * ===Viitteet=== == Aiheesta muualla == Luokka:Kazakstanin kaupungit
Qazaqfïlm

Qazaqfïlm () eli Kazahfilm () on Almatyssa toimiva kazakstanilainen elokuvastudio. Studio on saanut alkunsa vuonna 1934 perustetusta uutiselokuvien ja vuonna 1941 perustetusta näytelmäelokuvien studiosta. Niistä jälkimmäinen liitettiin marraskuussa 1941 Almatyyn toisen maailmansodan aikana evakuoituihin Mosfilmiin ja Lenfilmiin, joista muodostettiin Neuvostoliiton yhdistetty näytelmäelokuvastudio TsOKS. Vuonna 1944 perustettiin Almatyn näytelmä- ja uutiselokuvien studio, joka valmisti aluksi etupäässä uutiskatsauksia ja dokumenttielokuvia. Näytelmäelokuvien säännöllinen tuotanto aloitettiin vuonna 1954. Studio sai nimen Kazahfilm vuonna 1959. Vuonna 1984 se nimettiin ohjaaja Şäken Aymanovin mukaan. Kazahfilmin ensimmäinen näytelmäelokuva oli Muxtar Äwezovin käsikirjoitukseen perustuva Abay änderi (ven. Pesni Abaja, 1946). Studion ohjaajia olivat Aymanovin lisäksi muun muassa Mäjït Begalïn, Sultanaxmet Qojıqov ja Oraz Äbişev. Parhaita kazak­stani­laisia elokuvia olivat Atameken (Zemlja ottsov, 1967), Bizdiñ süyikti däriger (Naš milyi doktor, 1958), Aldar köse (Aldar-Kose, 1964), Kasakkapäällikön loppu (Atamannıñ aqırı, ven. Konets atamana, 1971), Konekiväärityttö (Mänşük turalı dastan, ven. Pesn o Manšuk, 1970) ja Qız-Jibek (Kyz-Žibek, 1971). 1980-luvulla studio tuotti vuosittain seitsemän näytelmäelokuvaa, yli 50 dokumenttielokuvaa, 24 uutiskatsausta ja jälkiäänitti kazakiksi 60–70 elokuvaa. Piirroselokuvien tuotanto aloitettiin vuonna 1967. Studio yhtiöitettiin vuonna 2000. Nykyään siellä kuvataan lähinnä kansainvälisiä yhteistuotantoja ja televisioelokuvia. 19 hehtaarin laajuisella alueella on kaksi kuvauspaviljonkia, äänistudio ja muita laitoksia. ==Lähteet== ==Aiheesta muualla== * Qazaqfïlmin sivusto Luokka:Kazakstanin elokuva Luokka:Neuvostoliittolaiset elokuvayhtiöt
Jäätelökeksi

Jäätelökeksi, keksijäätelö tai jäätelösandwich () on jäätelötuote, jossa keksi- tai kakkutaikinasta valmistettujen kerrosten välissä on kerros vanilja- tai muuta jäätelöä. Päällä voi olla esimerkiksi suklaakuorrutus. Suomen markkinoilla tällaisia tuotteita ovat Nestlén Pingviini PuffetPingviini Puffet, Nestlé. Viitattu 17.5.2014. ja Maxibon CookieTämä jäätelö on energiapommi!, Iltalehti 30.6.2011. Viitattu 17.5.2014. sekä Unileverin Ingman-vohvelijäätelö,Vohveli , Ingmanin jäätelövälipalat, Unilever. Viitattu 18.5.2014. Kingis Sandwich,Kingis Sandwich , Ingman jäätelöt, viitattu 15.4.2015. Domino Ice CreamDomino Ice Keksijäätelö, Foodie.fi. Viitattu 17.5.2014. ja Ben & Jerry’s The Wich.Uutuudet rynnistävät nyt kauppoihin, Turun Sanomat 19.4.2010. Viitattu 17.5.2014.The Wich, Ben & Jerry’s. Viitattu 17.5.2014.Ben & Jerry’s -herkkua nyt myös sandwichinä, 1.9. 2009. Viitattu 17.5.2014. 1970-luvulla oli myynnissä Pauligin Piparnakkeli- jäätelökeksi.Kinuskikissa, Suomen suosituin leivontayhteisö 2.08.2013, Viitattu 17.5.2014.Pienet sievät, 70-luvulta päivää -blogi 19.7.2011. Viitattu 17.5.2014. Jäätelökeksiksi, keksijäätelöksi tai jäätelösandwichiksi voidaan kutsua myös itse tehtyjä keksin tai pikkuleipien ja jäätelön yhdistelmiä. Keksijäätelöksi voidaan kutsua myös jäätelöä, jossa on keksinmurusia.Keksijäätelö, Ruokavinkit.bitnix.org 13.10.2009. Viitattu 17.5.2014. ==Lähteet== == Aiheesta muualla == Luokka:Jäätelöt
Pablo Couñago

Pablo González Couñago (s. 9. elokuuta 1979 Redondela) on espanjalainen jalkapalloilija, pelipaikaltaan hyökkääjä. Hän on ollut Suomen Ykkösessä pelaavan PK-35 Vantaan urheilujohtaja. Couñago on aiemmin urallaan pelannut 13 ottelua Englannin Valioliigassa ja 35 ottelua kotimaansa pääsarjassa La Ligassa. ==Ammattilaisura== Couñago on urallaan edustanut muun muassa Celta Vigoa, Málagaa, Ipswich Townia sekä Crystal Palacea. Ipswichin aikoinaan hän pelasi yhdessä suomalaisen Shefki Kuqin kanssa, joka myöhemmin hankki entisen joukkuetoverinsa Honkaan toimiessaan seuran päävalmentajana. Couñago on edustanut Espanjaa useissa eri ikäkausimaajoukkueissa, muttei ole pelannut yhtään A-maaottelua. Vuoden 1999 nuorten MM-kisoissa Couñago oli yksi maailmanmestaruuden voittaneen Espanjan joukkueen avainpelaajista, ja voitti lisäksi turnauksen maalikuninkuuden viidellä osumalla. Mestarijoukkueiden muita avainpelaajia olivat muun muassa Xavi sekä Iker Casillas. ==Lähteet== Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Esan petäjä

Esan petäjä on Uuraisten Kyynämöisellä sijaitseva suuri mänty jonka rungon läpimitta on 113 senttimetriä. Petäjä on rauhoitettu luonnonsuojelulain perusteella ja sen luokse johtaa viitoitettu 500 metriä pitkä polku. == Lähteet == Luokka:Suomen puuyksilöt Luokka:Uurainen Luokka:Suomen luonnonmuistomerkit Luokka:Mänty-yksilöt
Rauha Kuusalo

Rauha Hallama, kirjailijanimeltään Rauha Kuusalo, (19. elokuuta 1926 Impilahti – 9. heinäkuuta 2011 Varkaus)Varkauden seurakunta, Rauha Hallama, Luttilan hautausmaa, osasto E, rivi 41, paikka 3-4, viitattu 2021-08-03 oli suomalainen Varkaudessa asunut toimittaja ja kirjailija. Hallaman vanhemmat olivat maanviljelijä Dimitri (Mikko) Kuusalo ja Katri Uljanoff. Hän kävi keskikoulun ja oli naimisissa vuodesta 1950 teknikko Eino Jarmo Antero Hallaman kanssa. == Teoksia == * Mainospäällikkö järjestää kaiken : 1-näyt. huvinäytelmä. Seuranäytelmiä 515. Karisto 1950 * Juhannustaika : yksiosainen näytelmä. Seuranäytelmiä 529. Karisto 1951 * Kahvi loppuu : yksiosainen huvinäytelmä. Seuranäytelmiä 547. Karisto 1951 * Karjalan nainen kautta aikojen : näytelmä. Karjalan Liitto 1951 * Alivuokralaisrakkautta : näytelmä. Varkauden teatteri 1956 * Kenttäsairaala : romaani. Karisto 1965 * Mannekiinikurssi : näytelmä. 1966 * Yhdeksän kuukautta : romaani. Karisto 1967 * Vaarallinen ikä : näytelmä. Leppävirran kansalaisopisto 1969 * Pikkuenkelin viikonloppu : näytelmä. Suomen Näytelmäkirjailijaliitto 1970 * Hyvää huomenta korkea elintaso : radiouunnelma. Yleisradio 1970 * Heijastuksia peilissä : radiouunnelma. Yleisradio 1970 * Vaarojen tuulissa : romaani. Karisto 1973 * Karjalan katrilli : näytelmä. Suomen Näytelmäkirjailijaliitto 1974 * Pellavat : näytelmä. Suomen Näytelmäkirjailijaliitto 1976 * Tunneli : näytelmä. Suomen Näytelmäkirjailijaliitto 1977 * Rynkätty pallerina : näytelmä. Suomen Näytelmäkirjailijaliitto 1977 * Älä itke, sisko : näytelmä. Varkauden teatteri 1981 * Poltettu savi : näytelmä. Karjala-seura 1983 * Itkuraitojen kukat : näytelmä. Karjala-seura 1983 * Ihme : näytelmä. Valamon luostari 1984 * Karjalan katrilli : romaani. Karisto 1985 * Sulkkuset : näytelmä. Varkauden Karjalaiset 1986 * Paperienkelit. Karisto 1987 * Pala maata, pala elämää : romaani. Karisto 1988 * Valtakunnassa kaikki hyvin : näytelmä. Suomen Näytelmäkirjailijaliitto 1988 * Ihme : pienoisnäytelmä. 1989 * Jäähyväisten aika : romaani. Karisto 1991 * Hämärän kukkien maa : romaani. Karisto 1994 == Palkinnot == * Varkauden kaupungin kirjallisuuspalkinto == Lähteet == * * Näytelmät.fi : Rauha Kuusalo * Kirjasampo.fi : Rauha Kuusalo === Viitteet === Luokka:Suomalaiset kirjailijat Luokka:Suomalaiset toimittajat Luokka:Vuonna 1926 syntyneet Luokka:Vuonna 2011 kuolleet
Kaarlo Pyydysmäki

Kaarlo Pyydysmäki (3. joulukuuta 1832 — 19. helmikuuta 1895) oli kurulainen ratsutilallinen ja valtiopäiväedustaja. Pyydysmäki oli Ruoveden tuomiokunnan edustaja talonpoikaissäädyssä valtiopäivillä 1882 ja 1888. Vuonna 1882 hän oli asevelvollisuus- ja vuonna 1888 talousvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1832 syntyneet Luokka:Vuonna 1895 kuolleet
Viiden tien risteys

Viiden tien risteys on Mauri Sariolan vuonna 1964 kirjoittama romaani, joka kertoo hänen omista kokemuksistaan Niinisalon varuskunnan reserviupseerikoulussa jatkosodan aikana vuonna 1944. Nimensä se on saanut varuskunnan lähistöllä sijaitsevasta Viidentienristeyksestä. Romaanin päähenkilöinä on viisi siviiliammatiltaan ja luonteeltaan erilaista, aluksi toisilleen tuntematonta miestä, joista kukin on yksiköstään komennettu tähän "kovien miesten kouluun". Kirjan kuvaama tapahtumajakso alkaa päähenkilöiden saapuessa junalla Niinisaloon heinäkuussa 1944 ja päättyy heidän hajaantuessaan kurssin päätyttyä omille tahoilleen saman vuoden marraskuussa. Romaanissa Viidentienristeyksestä (topografikartalla piste numero 118) tulee myös viiden kohtalon risteys, vaikka päähenkilöt (pappi, vääpeli, ylioppilas, työmies ja varatuomari) "valetaan samaan teräksiseen koulutuksen muottiin". Reserviupseerikoulun kouluttajien periaatteena, jota oli tinkimättä noudatettava, oli: "Oppikaa tottelemaan, niin osaatte kerran esimiesasemassanne myös vaatia muilta!" Kuitenkin rento huumori ja tietoisuus päämäärästä auttoivat ja toivat mukanaan valoisia ja hupaisiakin hetkiä. Sariola, Mauri: Viiden tien risteys, takakansiteksti. Jyväskylä: Gummerus, 1964. == Lähteet == Luokka:Mauri Sariolan teokset Luokka:Vuoden 1964 kirjat
Chris Paischeff

Rita Christina "Chris" Paischeff (16. kesäkuuta 1929 – 29. elokuuta 1997) oli suomalainen näyttelijä, joka tunnetaan pääosastaan Matti Kassilan ohjaamassa elokuvassa Varsovan laulu. Paischeff oli mukana avustajana jo vuonna 1947 Valentin Vaalan elokuvassa Sinut minä tahdon ja näytteli sen jälkeen Svenska Teaternissa, josta Kassila löysi hänet Varsovan laulun femme fatalen rooliin esittämään saksalaista Ilseä. Varsovan laulun jälkeen Paischeff näytteli ainoastaan kolmessa ruotsinkielisessä televisioelokuvassa 1960-luvun alussa. Varsinaisen elämäntyönsä hän teki Akateemisen Kirjakaupan palveluksessa. Paischeffin äiti oli teatterinjohtaja ja ohjaaja Gerda Wrede ja isä Stockmannin henkilöstöpäällikkönä työskennellyt viipurilaissyntyinen majuri Waldemar Paischeff.Kuka kukin on 1954 Projekt Runeberg. Viitattu 18.5.2014. == Filmografia == === Elokuvat === *Sinut minä tahdon (1949) *Varsovan laulu (1953) === Televisioelokuvat === *Bedragen (1960) *Efter levande modell (1961) *Staden (1962) ==Katso myös== * Paischeff == Lähteet == Luokka:Suomalaiset näyttelijät Luokka:Vuonna 1929 syntyneet Luokka:Vuonna 1997 kuolleet
Se on gangsta

Se on gangsta on rap-artisti OG Ikosen toinen sooloalbumi, joka julkaistiin 23. toukokuuta 2014. Albumi julkaistiin 3rd Rail Musicin kautta. Albumin kappaleista "Hämärää" ja "Oma herra" on julkaistu musiikkivideot. == Kappaleet == # # # # (mukana Petos) # # (mukana Jo-Z) # # # (mukana Liigalaiska) # # # == Arvostelut == * Soundi: Soundi == Lähteet == Luokka:OG Ikosen albumit Luokka:Vuoden 2014 albumit
Ryan Cayabyab

Raymundo "Ryan" Cipriano Pujante Cayabyab (s. 4. toukokuuta 1954)TVRage: Ryan Cayabyab on filippiiniläinen säveltäjä. Hän valmistui Filippiinien yliopiston musiikkikorkeakoulusta, jonka henkilökuntaan kuului vuosina 1981–2001. Cayabyab on säveltäjänä tyylillisesti monipuolinen. Hänen tuotantoonsa kuuluu muun muassa messuja, elokuvamusiikkia, näyttämöteoksia ja lukuisia populaariartistien esittämiä lauluja. Cayabyab voitti Onassiksen kansainvälisen kulttuurikilpailun vuonna 2001 sävellyksellään MISA 2000. Hän on toiminut muun muassa Esittävien taiteiden San Miguel -säätiön taiteellisena johtajana vuosina 2001–2006.The Music School of Ryan Cayabyab: Mr. C. - Ryan Cayabyab Cayabyab avasi vuonna 1986 puolisonsa Emmyn kanssa mukaansa nimetyn musiikkikoulun Makatissa.The Music School of Ryan Cayabyab: About Our Music School Hän toimi tuomarina Philippine Idol -kilpailussa. == Lähteet == == Aiheesta muualla == * * Santa Barbara Music Publishing, Inc.: Ryan Cayabyab Luokka:Filippiiniläiset säveltäjät Luokka:Vuonna 1954 syntyneet Luokka:Elävät henkilöt
Panamanpalloluura

Panamanpalloluura (Hylopezus perspicillatus) on luurien heimoon kuuluva varpuslintu. ==Levinneisyys== Panamanpalloluuraa tavataan Hondurasissa, Nicaraguassa, Costa Ricassa, Panamassa, Kolumbiassa ja Ecuadorissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Isopalloluura

Isopalloluura (Hylopezus macularius) on luurien heimoon kuuluva varpuslintu. ==Levinneisyys== Isopalloluuraa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Rusokorvaluura

Rusokorvaluura (Hylopezus auricularis) on luurien heimoon kuuluva varpuslintu. ==Levinneisyys== Rusokorvaluuran tiedetään esiintyvän vain hyvin pienellä alueella Pohjois-Boliviassa, ja laji on tämän takia luokiteltu vaarantuneeksi. Sen kannaksi arvioidaan 3 500–15 000 yksilöä. Se saattaa kuitenkin olla yleisempi ja laajemmalle levinnyt. ==Lähteet== Luokka:Luurat Luokka:Uhanalaiset linnut
Tiheikköluura

Tiheikköluura (Hylopezus dives) on luurien heimoon kuuluva varpuslintu. ==Levinneisyys== Tiheikköluuraa tavataan Kolumbiassa, Costa Ricassa, Hondurasissa, Nicaraguassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Punaperäluura

Punaperäluura (Hylopezus fulviventris) on luurien heimoon kuuluva varpuslintu. ==Levinneisyys== Punaperäluuraa tavataan Kolumbiassa, Perussa ja Ecuadorissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Luurat
Amazonianpalloluura

Amazonianpalloluura (Hylopezus berlepschi) on luurien heimoon kuuluva varpuslintu. ==Levinneisyys== Amazonianpalloluuraa tavataan Boliviassa, Brasiliassa ja Perussa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Luurat
Michael Asmara

Michael Asmara (s. 17. kesäkuuta 1956 Jakarta) on indonesialainen säveltäjä. Hän on säveltänyt näyttämö-, orkesteri-, kamari-, vokaali-, piano- ja multimediateoksia, joita on esitetty Indonesiassa, Saksassa, Japanissa, Alankomaissa, Uudessa-Seelannissa, Singaporessa, Thaimaassa ja Vietnamissa. Asmara on saanut tilauksia muiden muassa saksalaiselta Ensemble Omegalta sekä pianisteilta Nadya Janitra ja Kees Wieringa.The Living Composers Project: Michael Asmara Asmara on käyttänyt teoksissaan usein indonesialaisia perinnesoittimia. Asmara perusti vuonna 2003 Yogyakartan nykymusiikkifestivaalin. Hän on vieraillut luennoitsijana Ōsakan yliopistossa ja säveltäjien workshopissa Uudessa-Seelannissa 2003. == Lähteet == Luokka:Indonesialaiset säveltäjät Luokka:Vuonna 1956 syntyneet Luokka:Elävät henkilöt
Pisamarintaluura

Pisamarintaluura (Hylopezus ochroleucus) on luurien heimoon kuuluva varpuslintu. ==Levinneisyys== Pisamarintaluuraa tavataan Brasilian koillisosissa. Laji on harvinainen ja vähenemässä elinympäristöjen tuhoutumisen vuoksi. Se on luokiteltu elinvoimaiseksi. ==Lähteet== Luokka:Luurat
Täplärintaluura

Täplärintaluura (Hylopezus nattereri) on luurien heimoon kuuluva varpuslintu. ==Levinneisyys== Täplärintaluuraa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Bror-Axel Lamberg

Bror-Axel Lamberg (1. maaliskuuta 1923 Helsinki – 4. toukokuuta 2014Kuolinilmoitus, Helsingin Sanomat 18.5.2014 s. C 29) oli suomalainen lääkäri ja Helsingin yliopiston professori. Lambergin vanhemmat olivat konttoristi Axel Evert Lamberg ja Anna Perkowsky ja puoliso vuodesta 1947 lääketieteen lisensiaatti Carin Anita Emilia Olin. Lamberg tuli ylioppilaaksi 1941 ja valmistui lääketieteen lisensiaatiksi 1949. Lääketieteen ja kirurgian tohtoriksi hän väitteli 1963. Lamberg erikoistui sisätauteihin, hän oli Helsingin yliopiston sisätautien dosentti 1957–1965, sisätautiopin apulaisprofessori 1965–1971 ja henkilökohtainen ylimääräinen professori 1971–1989.Helsingin yliopisto, viitattu 18.5.2014 Hänelle myönnettiin Matti Äyräpään palkinto vuonna 1979. == Lähteet == Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Matti Äyräpään palkinnon saajat Luokka:Vuonna 1923 syntyneet Luokka:Vuonna 2014 kuolleet
Jättipökkövehka

Jättipökkövehka (Amorphophallus titanum) on vehkakasveihin kuuluva trooppinen ruohovartinen kasvilaji. Sen hajua on kuvattu yhdeksi kasvimaailman kamalimmista. == Ulkonäkö ja koko == Jättipökkövehkalla on yksi ainoa lehti ja valtava kukinto, joka kasvaa kolme metriä korkeaksi. Kasvi kukkii epäsäännöllisin välein. Muiden vehkakasvien tapaan kukinto koostuu pylväsmäisestä tähkästä ja sitä reunustavasta suojuslehdestä. Suojuslehti on kellomainen ja sillä on aaltoileva reuna. Ulkopuoli on kalpean vihreä, sisäpuoli punainen. Emikukat sijaitsevat tähkän alaosassa, hedekukat niiden yläpuolella keltaisena raitana. Emikukat aukeavat ennen hedekukkia, mikä estää kasvin itsepölyttymisen. Tähkän yläosa levittää mätänevää raatoa muistuttavaa hajua, joka houkuttelee pölyttäviä hyönteisiä. Kukinnan jälkeen tähkään kehittyy oliivin kokoisia punaisia marjoja. Suojuslehti kiertyy tähkän ympärille suojaamaan kypsyviä marjoja, mutta kun ne ovat kypsiä, suojuslehti kuihtuu ja linnut pääsevät levittämään kasvin siemeniä. thumb|left|upright|Lehti näyttää pieneltä puulta. Jättipökkövehkan ainoa lehti kasvaa viisi metriä korkeaksi. Sen lehdykät levittäytyvät puumaiseksi latvukseksi, jonka leveys voi olla seitsemän metriä. Jättipökkövehka varastoi ravintoa maanalaiseen mukulaan, joka voi kasvaa jopa 75 kg painavaksi. Mukulasta nousee joka vuosi uusi lehti entisen lakastuneen tilalle, ja toisinaan myös kukka joka kasvaa 10 cm päivässä. == Levinneisyys ja elinympäristö == Jättipökkövehka kasvaa Sumatran länsiosien sademetsissä jyrkillä rinteillä 120–360 metrin korkeudella merenpinnasta. == Lähteet == * Amorphophallus titanum. The IUCN Red List of Threatened Species 2018. (uhanalaisluokitus) === Viitteet === == Aiheesta muualla == * Catalogue of Life: 28th April 2014 Kew Gardens Luokka:Vehkakasvit Luokka:Uhanalaiset kasvit
Tuiran koulu

Tuiran koulu on Oulun Tuiran kaupunginosassa sijaitseva peruskoulu. Koulussa annetaan perusopetusta luokkatasoilla 1–6. Tuiran koulun vanha rakennus on valmistunut vuonna 1900. Kaksikerroksisen uusgoottilaisvaikutteisen rakennuksen on suunnitellut rakennusmestari J. W. Lillqvist. Koulurakennusta on laajennettu samaa tyyliä noudattaen vuonna 1930. == Lähteet == == Aiheesta muualla == * Luokka:Oulun peruskoulut Luokka:Tuira
Sakke Kotilainen

Sauli "Sakke" Kotilainen on suomalainen iskelmälaulaja, joka on toiminut rekka-autonkuljettajana ja bussinkuljettajana. Kotilainen perusti yhtyeensä Tanssiorkesteri Focus vuonna 2004.http://www.ts.fi/viihde/1074134035/Keikkakuski+kampesi+ratista+lavalle Kotilainen yhtyeineen sijoittui toiseksi Helsinki-Pavin Tanssiorkesterikisa 2013 -kilpailussa. Yhtye on ollut Yhdysvaltain-kiertueella Floridassa 2014http://www.fiftyrecords.com/kauppa/FFCD2012/ffcd2012.htm Kotilainen on julkaissut yhden CD-levyn Fifty Fifty -levymerkille vuonna 2013, ja sitä ennen tuplasinglen vuonna 2012. == Diskografia == * Tupla single Kotiseudun maisemaa (2012) * Albumi Rakkauden joella (2013) * Single Nukkainen nuttu (2016) ==Lähteet== Luokka:Suomalaiset iskelmälaulajat Luokka:Syntymävuosi puuttuu Luokka:Elävät henkilöt
Strykniinipuu

Strykniinipuu eli ketunstrykniinipähkinä (Strychnos nux-vomica) on strykniinipähkinäkasveihin (Loganiaceae) kuuluva puu. Sen siemenet ja kuori sisältävät strykniiniä, joka on kuolettavan myrkyllinen alkaloidi. Yksi gramma ainetta riittää tappamaan noin kymmenen ihmistä. == Ulkonäkö ja koko == thumb|100px|left|Siemeniä Strykniinipuu on keskikokoinen puu. Se kasvaa normaalisti 10–13 m korkeaksi ja on ympärysmitaltaan 90–180 cm. Suotuisissa oloissa puu voi saavuttaa 25–30 m korkeuden. Sen lehdet ovat soikeat, kiiltävät, noin 10 cm pitkät ja 7 cm leveät. Hedelmä on noin omenan kokoinen, kypsänä oranssinvärinen. Sen sisällä on viisi harmaata siementä. == Levinneisyys == Strykniinipuu kasvaa luonnonvaraisena Aasiassa, etenkin Intiassa ja Myanmarissa, ja sitä viljellään muuallakin. Kosteilla alueilla puu on ikivihreä, kuivilla alueilla se pudottaa lehtensä vuosittain. == Käyttö == Strykniiniä käytettiin 1800-luvulla yleisesti rotanmyrkkynä. Sillä on tehty monia murhia sekä tosielämässä että kirjallisuudessa. Strykniinipuun siemeniä ja kuorta on käytetty kiinalaisessa lääketieteessä monien sairauksien hoitoon ja ruokahalun lisäämiseen. Sen tehoa ei ole osoitettu lääketieteellisessä tutkimuksessa. == Lähteet == == Aiheesta muualla == * ITIS: Strychnos nux- vomica * Flora of China: Strychnos nux-vomica * Dr. Duke's Phytochemical and Ethnobotanical Databases: Strychnos nux-vomica Luokka:Strykniinipähkinät
Myllyojan koulu

Myllyojan koulu on Myllyojan kaupunginosassa Oulussa sijaitseva peruskoulu, joka on aloittanut toiminnan vuonna 1979. Koulussa annetaan perusopetusta luokkatasoilla 1–6. Musiikkiluokka aloittaa Myllyojalla joka toinen vuosi. Vuodesta 2010 lähtien Sanginsuun koulu on kuulunut hallinnollisesti Myllyojan kouluun. == Lähteet == Luokka:Oulun peruskoulut Luokka:Myllyoja (Oulu)
Moottoripyöräilyn Katalonian Grand Prix

Katalonian Grand Prix on ratamoottoripyöräilyn MM-sarjan osakilpailu. Se on ajettu vuosittain vuodesta 1996 Circuit de Catalunyan radalla Barcelonassa Espanjassa. Kilpailu on yksi kauden neljästä Espanjassa ajettavista kilpailusta. == Voittajat == Ajaja Pyörä Ajaja Pyörä Ajaja Pyörä Raportti Vuosi Rata 125 cc 125 cc 250 cc 250 cc 500 cc 500 cc Raportti 1996 Catalunya Tomomi Manako Honda Max Biaggi Aprilia Carlos Checa Honda Raportti 1997 Catalunya Valentino Rossi Aprilia Ralf Waldmann Honda Michael Doohan Honda Raportti 1998 Catalunya Tomomi Manako Honda Valentino Rossi Aprilia Michael Doohan Honda Raportti 1999 Catalunya Arnaud Vincent Aprilia Valentino Rossi Aprilia Àlex Crivillé Honda Raportti 2000 Catalunya Simone Sanna Aprilia Olivier Jacque Yamaha Kenny Roberts, Jr. Suzuki Raportti 2001 Catalunya Lucio Cecchinello Aprilia Daijiro Kato Honda Valentino Rossi Honda Raportti Vuosi Rata 125 cc 125 cc 250 cc 250 cc MotoGP MotoGP Raportti 2002 Catalunya Manuel Poggiali Gilera Marco Melandri Aprilia Valentino Rossi Honda Raportti 2003 Catalunya Dani Pedrosa Honda Randy de Puniet Aprilia Loris Capirossi Ducati Raportti 2004 Catalunya Héctor Barberá Aprilia Randy de Puniet Aprilia Valentino Rossi Yamaha Raportti 2005 Catalunya Mattia Pasini Aprilia Dani Pedrosa Honda Valentino Rossi Yamaha Raportti 2006 Catalunya Álvaro Bautista Aprilia Andrea Dovizioso Honda Valentino Rossi Yamaha Raportti 2007 Catalunya Tomoyoshi Koyama KTM Jorge Lorenzo Aprilia Casey Stoner Ducati Raportti 2008 Catalunya Mike Di Meglio Derbi Marco Simoncelli Gilera Dani Pedrosa Honda Raportti 2009 Catalunya Andrea Iannone Aprilia Álvaro Bautista Aprilia Valentino Rossi Yamaha Raportti Vuosi Rata 125 cc 125 cc Moto2 Moto2 MotoGP MotoGP Raportti 2010 Catalunya Marc Márquez Derbi Yuki Takahashi Tech 3 Jorge Lorenzo Yamaha Raportti 2011 Catalunya Nicolás Terol Aprilia Stefan Bradl Kalex Casey Stoner Honda Raportti Vuosi Rata Moto3 Moto3 Moto2 Moto2 MotoGP MotoGP Raportti 2012 Catalunya Maverick Viñales FTR Honda Andrea Iannone Speed Up Jorge Lorenzo Yamaha Raportti 2013 Catalunya Luis Salom KTM Pol Espargaró Kalex Jorge Lorenzo Yamaha Raportti 2014–2021 Tulokset puuttuvat. Tulokset puuttuvat. Tulokset puuttuvat. Tulokset puuttuvat. Tulokset puuttuvat. Tulokset puuttuvat. Tulokset puuttuvat. Tulokset puuttuvat. 2022 Catalunya Izan Guevara Gas Gas Celestino Vietti Kalex Fabio Quartararo Yamaha Raportti == Lähteet ==
Toivo Lehto (näyttelijä)

Toivo Johannes Lehto (31. maaliskuuta 1907 – 28. maaliskuuta 1993 Tampere) oli suomalainen näyttelijä. Hän on näytellyt muun muassa turkulaisten elokuvatuotantoyhtiöiden Valo Filmin ja Turun Elokuvan tuottamissa pitkissä elokuvissa, kuten Kaksi kivaa kaveria (1944), Pajasta palatsiin (1946) ja Kun tuomi kukkii (1962). Televisiossa hän tuli tunnetuksi Heikin isänä näytelmäsarjassa Heikki ja Kaija. Lehto sai Pro Finlandia -mitalin vuonna 1958. == Lähteet == * ===Viitteet=== Luokka:Suomalaiset näyttelijät Luokka:Pro Finlandia -palkitut Luokka:Vuonna 1907 syntyneet Luokka:Vuonna 1993 kuolleet
Ceyloninmoringa

Ceyloninmoringa (Moringa oleifera) on pienikokoinen puu, jota viljellään laajasti tropiikissa. Se on erittäin monikäyttöinen hyötykasvi. == Ulkonäkö ja koko == Ceyloninmoringa kasvaa noin 8 metriä korkeaksi. Siihen tulee tuoksuvia valkoisia kukkia ympäri vuoden. Kukista kehittyy 9 cm pitkä 12 mm leveä palkohedelmä. == Levinneisyys == Ceyloninmoringa on alkujaan kotoisin Pohjois- Intiasta, mutta nykyisin sitä kasvatetaan ympäri maailman tropiikissa ja subtropiikissa. == Käyttö == Ceyloninmoringan lehtiä syödään pinaatin tavoin, ja myös nuoret palot ovat syötäviä. Kypsistä paloista saatavaa öljyä käytetään kosmetiikassa. Puuainesta hyödynnetään polttopuuna ja kuoresta punotaan köysiä ja kudotaan mattoja. Ceyloninmoringaa kasvatetaan myös koristepuuna. Ceyloninmoringan siemeniä käytetään myös juomaveden puhdistamiseen. == Lähteet == == Aiheesta muualla == * Kassu - Kasvien suomenkieliset nimet: Ceyloninmoringa (Moringa oleifera) * ITIS: Moringa oleifera * United States Department of Agriculture (USDA): Moringa oleifera * Flora of China: Moringa oleifera * http://www.fao.org/docrep/009/a0467e/a0467e04.htm#P1093_215328 * Centre for Agriculture and Biosciences International (CABI): Moringa oleifera (horse-radish tree) Luokka:Moringakasvit Luokka:Puut
Dneprin–Karpaattien offensiivi

Dneprin–Karpaattien offensiivi (tunnetaan myös Neuvostoliiton teoksissa Länsi- Ukrainan vapauttaminen) oli toisessa maailmansodassa Neuvostoliiton 1., 2., 3., 4. Ukrainan rintaman ja 1. Valko-Venäjän rintaman joukkojen hyökkäys Saksan Keskustan armeijaryhmää vastaan tarkoituksena vallata takaisin akselivaltojen miehittämät Ukrainan ja Moldovan alueet. Useita pienempiä operaatioita ja taisteluita sisältänyt hyökkäys alkoi 24. joulukuuta 1943 ja päättyi puna-armeijan voittoon 14. huhtikuuta 1944. Hyökkäyksen seurauksena puna-armeija eteni Romaniaan ja Puolaan tuhoten kokonaan 18 Saksan maavoimien ja Romanian asevoimien divisioonaa. Hyökkäyksen aikana puna-armeijan komentaja Nikolai Vatutin joutui väijytetyksi Rivnen alueella Ukrainassa 28. helmikuuta 1944 ja hän kuoli saamiinsa vammoihin kiovalaisessa sairaalassa 15. huhtikuuta 1944. Luokka:Toisen maailmansodan itärintaman taistelut
Alejandro Sabella

Alejandro Sabella (5. marraskuuta 1954 – 8. joulukuuta 2020) oli argentiinalainen jalkapalloilija ja valmentaja. Hän toimi vuosina 2011–2014 Argentiinan jalkapallomaajoukkueen päävalmentajana. == Pelaajaura == Sabella pelasi uransa keskikentällä, ja hänet tunnettiin hyökkäävästä pelityylistään. Hän aloitti ammattilaisuransa River Platessa ja edusti tätä yli sadassa ottelussa 1970-luvulla. Hän oli voittamassa myös kolmea Argentiinan- mestaruutta. Sabella siirtyi vuonna 1978 Sheffield Unitediin. Hän oli ensimmäisiä eteläamerikkalaisia Englannin sarjoissa. Hän pelasi vuosina 1978–1981 Englannissa Sheffield Unitedissa ja Leeds Unitedissa. Estudiantes de La Platan riveissä Sabella voitti vielä kaksi kertaa Argentiinan liigan. Hän lopetti uransa Meksikon liigan Irapuaton riveissä. == Valmentajaura == Sabella valittiin vuonna 2009 Estudiantes de La Platan päävalmentajaksi. Hän onnistui kahden Estudiantes-vuoden aikana voittamaan Copa Libertadoresin vuonna 2009 ja Argentiinan Aperturan vuonna 2010. Hänet valittiin Argentiinan jalkapallomaajoukkueen päävalmentajaksi vuonna 2011 maan menestyttyä huonosti Copa Américassa. Hän nimesi heti Lionel Messin joukkueen uudeksi kapteeniksi. Sabella johti Argentiinan 2014 MM-kisoihin Etelä-Amerikan karsintojen ykkösenä. MM-lopputurnauksessa Sabella johdatti tiiviisti puolustaneen Argentiinan aina loppuotteluun saakka. Saksa oli finaalissa parempi jatkoajalla maalein 1–0. Jubilant Germany becomes world champions again Heinäkuussa Sabella ilmoitti yllättäen jättävänsä tehtävät maajoukkueen peräsimessä. Alejandro Sabella quits as Argentina coach following World Cup run Maajoukkue jäi Sabellan viimeiseksi valmennustehtäväksi heikkenevän terveyden takia. Hän kuoli joulukuussa 2020 buenosairesilaisessa sairaalassa, missä hän oli ollut pari viikkoa hoidettavana hänelle tehdyn sydämen hätäoperaation takia. == Meriitit valmentajana == * Copa Libertadores: 2009 * Argentiinan Apertura-mestaruus: 2010 * MM-hopeaa: 2014 == Lähteet == * http://www.transfermarkt.co.uk/en/alejandro- sabella/aufeinenblick/trainer_9507.html ===Viitteet=== Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1954 syntyneet Luokka:Vuonna 2020 kuolleet
Matti O. Pellinen

Matti Olavi Pellinen (7. kesäkuuta 1925 Rautalampi – 14. lokakuuta 1997 Rautalampi) oli suomalainen postinkantaja ja nuortenkirjailija. Pellisen vanhemmat olivat pienviljelijä Eeli Pellinen ja Iida Jäntti. == Teoksia == * Joka toiselle kuoppaa kaivaa : 2-näytöksinen huvinäytelmä. Seuranäytelmiä 583. Karisto 1954 * Kevätmyrsky : 1-näytöksinen näytelmä. Seuranäytelmiä 582. Karisto 1954 * Ristivuoren salaisuus : seikkailukertomus pojille. Karisto 1954 (nimellä M. O. Pellinen) * Karujärvellä tapahtuu kummia : seikkailukertomus pojille. Karisto 1955 * Jään saartamina. Karisto 1956, jatkoa kirjoihin Ristivuoren salaisuus ja Karujärvellä tapahtuu kummia (nimellä M. O. Pellinen) * Seidan salaisuus. Seikkailusarja 27. Valistus, Helsinki 1964 (nimellä M. O. Pellinen) * Kaiken sortin kosijoita : näytelmä. Rautalampi 1982 == Lähteet == * * Kirjasampo.fi : Matti O. Pellinen Luokka:Suomalaiset lasten- ja nuortenkirjailijat Luokka:Vuonna 1925 syntyneet Luokka:Vuonna 1997 kuolleet
Vera Varis

Vera Amanda Varis (s. 20. tammikuuta 1994) on suomalainen jalkapallomaalivahti, joka edustaa Kansallisessa liigassa pelaavaa Kuopion Palloseuraa. Hänen kasvattajaseuransa on Vantaan Jalkapalloseura. Hän on sittemmin edustanut Suomessa FC Honkaa ja Helsingin Jalkapalloklubia. Hän saavutti HJK:n joukkueessa liigahopeaa vuosina 2011 ja 2012 sekä voitti KuPS:in joukkueessa Suomen-mestaruuden vuonna 2022. Yhdysvalloissa Varis pelasi Keski-Floridan yliopiston UCF Knights -joukkueessa. Kaudeksi 2019 hän siirtyi Ruotsiin ja pelasi siellä yhden kauden Limhamn Bunkeflon joukkueessa ja kaksi kautta Växjö DFF:ssä. Varis on pelannut tyttöjen maajoukkueissa vuodesta 2009 asti. Hän ollut myös naisten maajoukkueessa. == Lähteet == * http://www.fchonkanaiset.fi/pelaajat/vera-varis/ * http://www.palloliitto.fi/uutiset/maajoukkueet/pelaajaesittely-vera-varis * http://www.palloliitto.fi/maajoukkueet/naisten-maajoukkue/pelaajat/vera-varis === Viitteet === Luokka:Suomalaiset jalkapallomaalivahdit Luokka:Vuonna 1994 syntyneet Luokka:Elävät henkilöt
Tosterupin linna

thumb|300px|Tosterupin linna Tosterupin linna on rakennus Ruotsissa Tomelillan kunnassa. Vanhimmat osat linnassa ovat 1300-luvulta ja sen ajan tyyli on suurimmaksi osaksi säilytetty.En medeltidsborg i generationsskifte Ystads Allehanda 3.8.2007. Viitattu 18.5.2014. Linna on ollut Ehrensvärdin suvun hallussa yli 200 vuotta ja se on ehkä vanhin asuttu linna Ruotsissa. ==Lähteet== ==Aiheesta muualla== * Linnan kotisivut * Slottsguiden Luokka:Skånen läänin linnat Luokka:Tomelillan kunta
Eduardo Mendoza

Eduardo Mendoza Garriga (s. 11. tammikuuta 1943 Barcelona, Katalonia, Espanja) on espanjalainen kirjailija. Hän opiskeli 1960-luvun alkupuolella oikeustieteitäThe Life & Works of Eduardo Mendoza Garriga. Classic Spanish Books. Viitattu 11.1.2022.. Hän asui vuosina 1973–1982 New Yorkissa, jossa hän toimi Yhdistyneissä kansakunnissa tulkkina. ==Tuotanto== Mendozan teoksissa kuvataan Barcelonan elämää aivan kuin kaupunki olisi yksi teosten henkilöhahmoista. Kirjailija on saanut vaikutteita salapoliisiromaaneista, ja hän on julkaissutkin muutamia dekkareita. Kunnianhimoisimmissa Mendozan teoksissa näkyy laajempiakin vaikutteita Espanjan kirjallisesta perinteestä, kuten veijari- ja ritariromaaneista. Mendozan esikoisromaani La verdad sobre el caso Savolta ilmestyi 1975, ja hän käsittelee siinä Barcelonan muuttumista eurooppalaiseksi metropoliksi. Seuraavana vuonna hän sai siitä kriitikkojen palkinnon. Samaa aihepiiriä käsittelee hänen tapaukseksi noussut teoksensa Ihmeiden kaupunki (La ciudad de los prodigios, 1986), jossa hän kuvaa Barcelonan kehitystä vuosien 1888 ja 1929 maailmannäyttelyiden välillä. Elokuvaohjaaja Mario Camus on ohjannut sen pohjalta vuonna 1999 filmin La ciudad de los prodigios.La ciudad de los prodigios. Filmaffinity.com Vuonna 1992 ilmestyneessä romaanissa Tulvan vuosi (El Año del Diluvio) Mendoza kuvaa sisar Consuelon sisäisiä ristiriitoja tämän tavatessa Augusto Aixelân ja rakastuessa tähän. Samalla hän käsittelee siinä Espanjan sisällissodan jälkeisiä aikoja. Mendozan kolmas merkittävä Barcelona-romaani Una comedia ligera ilmestyi 1996, ja se kuvaa 1940-lukua. Teos El misterio de la cripta embrujada on ensimmäinen hänen parodisista teoksistaan, joissa hän kertoo hullun salapoliisin tarinan. Kirja on samalla sekä salapoliisiromaani että jännityskertomus. Sen tarina jatkuu teoksessa El laberinto de las aceitunas, joka on hänen menestyneimpiä teoksiaan. Kolmas saagan romaani on La aventura del tocador de señoras (2002) ja neljäs ja viimeinen El enerdo de la bolsa y la vida (2012). El País -sanomalehti on julkaissut jatkokertomuksina kaksi romaania Sin noticias de Gurb ja El último trayecto de Horacio Dos, jotka molemmat ovat humoristisia science fiction -romaaneja. Vuonna 1990 ilmestyi hänen ensimmäinen katalaaninkielinen teoksensa Restauració. Hän käänsi sen itse myöhemmin espanjaksi. ==Palkinnot== Mendoza sai vuonna 2010 Premio Planeta -kirjallisuuspalkinnon romaanista Kissatappelu. Madrid 1936 (Riña de gatos. Madrid 1936, 2010)Eduardo Mendoza aterriza en el Planeta. ja 2013 European Book Prize -palkinnon kaunokirjallisuussarjassa samasta romaanista. == Suomennetut teokset == * Sarja: Keltainen kirjasto 235 * Sarja: Keltainen kirjasto 313 * Sarja: Keltainen kirjasto 433 == Lähteet == Luokka:Espanjalaiset kirjailijat Luokka:Vuonna 1943 syntyneet Luokka:Elävät henkilöt
Niclas Nylund

Niclas Nylund (s. 7. syyskuuta 1995 Masku) on suomalainen autourheilija. Hän aloitti uransa karting-sarjoissa vuonna 2008. Vuonna 2012 Nylund voitti Suomen KF1 ja KF2-luokkien mestaruuden ja sijoittui kolmanneksi Viking Trophy KF2-luokassa. Vuonna 2014 Nylund kilpaili Ranskan Formula 4-sarjassa. Hän saavutti kauden aikana yhden kolmossijan ja 44 pistettä. Vuonna 2015 Nylund ajaa uudessa SMP Formula 4 -sarjassa. ==Aiheesta muualla== *http://www.driverdb.com/drivers/niclas-nylund/ Luokka:Suomalaiset autourheilijat Luokka:Vuonna 1995 syntyneet Luokka:Elävät henkilöt
Simo Laaksonen

Simo Laaksonen (s. 10. syyskuuta 1998 Marttila) on suomalainen autourheilija. == Ura == Laaksonen aloitti karting-uransa vuonna 2009, jolloin hän sijoittui kolmanneksi Suomen KF6 Challenge -sarjassa. Vuonna 2012 hän voitti Suomen KF3-luokan mestaruuden. Vuonna 2013 Laaksonen sijoittui neljänneksi NEZ Championship KF2 -luokassa.http://www.simolaaksonen.fi/simo.html Viitattu 21.1.2016. Seuraavana vuonna Laaksonen siirtyi kartingista pikkuformuloihin. Hän kilpaili Ranskan Formula 4 -sarjassa, jossa saavutti yhden kakkossijan sekä 31 pistettä ja sijoittui sarjan 17:nneksi. Vuonna 2015 Laaksonen jatkoi Ranskan F4 -sarjassa, saavutti yhden voiton ja kaksi muuta palkintosijaa ja sijoittui sarjan kuudenneksi. Hän ajoi myös SMP Formula 4 -sarjassa, jossa saavutti 60 pistettä.http://smpf4championship.com/driver/simo-laaksonen/ Viitattu 21.1.2016. Vuonna 2016 Laaksonen kilpaili Saksan ADAC Formula 4 -sarjassa. Kaudella 2017 Laaksonen ajoi European F3 Open -sarjaa espanjalaisessa Campos Racing -tiimissä ja sijoittui loppupisteissä kuudenneksi. Kaudella 2018 Laaksonen nousi GP3-sarjaan ja jatkoi yhteistyötä Campoksen kanssa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2018 Campos Racing ESP FEA 15 ESP SPR 8 FRA FEA 13 FRA SPR 11 AUT FEA 9 AUT SPR 15 GBR FEA 13 GBR SPR 16 HUN FEA 14 HUN SPR 11 BEL FEA 12 BEL SPR 13 ITA FEA 4 ITA SPR 8 RUS FEA 6 RUS SPR 14 ABU FEA 9 ABU SPR 3 36 14. == Formula 3 -tulokset == Kausi Talli 1 2 3 4 5 6 7 8 9 10 11 12 13 14 15 16 Pisteet Sijoitus 2019 MP Motorsport ESP FEA 9 ESP SPR Kesk. FRA FEA 20† FRA SPR Kesk. AUT FEA 18 AUT SPR 18 GBR FEA 24 GBR SPR 24 HUN FEA 17 HUN SPR 18 BEL FEA 24 BEL SPR Kesk. ITA FEA 20 ITA SPR 20 RUS FEA 17 RUS SPR Kesk. 2 23. ==Lähteet== ==Aiheesta muualla== *http://www.driverdb.com/drivers/simo-laaksonen/ *https://www.simolaaksonen.com/ Luokka:Suomalaiset autourheilijat Luokka:Vuonna 1998 syntyneet Luokka:Elävät henkilöt
Manteliketapani

Manteliketapani (Terminalia catappa) on ketapanien sukuun kuuluva trooppinen lehtipuu, jota kasvatetaan koristekasvina varsinkin katujen varsilla, varjopuuna ja puistoissa. Puu kasvattaa ensin yhden rungon, jonka saavutettua latvakorkeuden se alkaa tuottaa sivuille tukevia oksia. Vaakasuorat oksat voivat olla 10 metriä pitkiä. Puu voi kasvaa 30 metriä korkeaksi hyvissä olosuhteissa. Se pudottaa lehtensä kahdesti vuodessa, mutta uudet lehdet puhkeavat pian edellisten putoamisen jälkeen. Ennen putoamistaan lehdet saavat keltaisen-, oranssin-, punaisen- tai purppuransävyisen syysvärin. Hedelmät ovat 7 senttimetriä pitkiä ja 3–5 senttimetriä leveitä. Raakana ne ovat vihreitä, mutta kypsyessään ne muuttuvat ruskeiksi tai punertaviksi. Hedelmä sisällä oleva siemen on syötävä, ja niitä sanotaan joskus trooppisiksi manteleiksi. thumb|vasen|Hedelmiä eri kypsyysasteissa. == Lähteet == Luokka:Ketapanit Luokka:Puut
Lohtu (kappale)

”Lohtu” on Uusi Lastensairaala 2017 -keräystä varten perustetun Live Aid ULS2017 -musiikkiprojektin levyttämä kappale, joka julkaistiin 9. toukokuuta 2014. Kappaleen on säveltänyt Tuomas Holopainen sekä sanoittaneet Jurek ja Cheek. Kappaleen musiikkivideon ohjasi Dome Karukoski. Kappaleella esiintyy yhteensä 17 artistia, jotka ovat Cheek, Chisu, Jari Sillanpää, Jenni Vartiainen, Jesse Kaikuranta, Johanna Kurkela, Jorma Uotinen, Juha Tapio, Lauri Tähkä, Lauri Ylönen, Lilli Paasikivi, Matti Salminen, Pekka Kuusisto, Peter Franzén, Riki Sorsa, Samu Haber ja Samuli Edelmann. Inspiraationsa kappale sai Bob Geldofin vuonna 1985 järjestämästä Live Aid -konsertista, jossa joukko tunnettuja artisteja esitti kappaleen ”We Are the World”. Lähes kaikki kappaleella mukana olevat artistit esiintyivät talkoovoimin järjestetyssä viiden tunnin pituisessa Live Aid ULS2017 -konsertissa kesäkuussa 2015 Helsingin olympiastadionilla. Kappale nousi parhaimmillaan latauslistan toiseksi, singlelistan kuudenneksi sekä se oli parhaimmillaan 37:nneksi soitetuin radiokappale. == Kappaleet == # == Listasijoitukset == Lista Paras sijoitus Suomen virallinen singlelista 6 Suomen virallinen latauslista 2 Radiolista 37 == Lähteet == Luokka:Vuoden 2014 kappaleet Luokka:Suomalaiset musiikkikappaleet Luokka:Hyväntekeväisyys Suomessa Luokka:Hyväntekeväisyyskappaleet